ཀྲུང་གོ་བོད་ཀྱི་དྲ་བའི་འཕྲིན།ཟླ་དགུ་བའི་ཚེས་བཅུ་གསུམ་ཉིན།གསར་འགོད་པས་མཚོ་སྔོན་ཞིང་ཆེན་དམངས་སྲིད་ཐིན་ནས་རྒྱུས་ལོན་བྱུང་བ་ལྟར་ན།ས་ཁུལ་སོ་སོས་སྨན་བཅོས་རོགས་སྐྱོར་སྲིད་ཇུས་ཁྱོན་ཡོངས་ནས་དོན་འཁྱོལ་བྱེད་པར་རྒྱབ་སྐྱོར་དང་།གྲོང་ཁྱེར་དང་གྲོང་གསེབ་ཀྱི་དབུལ་ཕོངས་མང་ཚོགས་ཀྱིས་སྨན་བཅོས་བྱེད་དཀའ་བའི་གནད་དོན་ཐག་གཅོད་བྱེད་ཆེད།ཟླ་བརྒྱད་བའི་ཚེས་སུམ་ཅུ་ཉིན།མཚོ་སྔོན་ཞིང་ཆེན་གྱིས་སྐོར་གཉིས་པའི་གྲོང་ཁྱེར་དང་གྲོང་གསེབ་ཀྱི་སྨན་བཅོས་རོགས་སྐྱོར་མ་དངུལ་སྒོར་དུང་ཕྱུར་བཞི་དང་བྱེ་བ་དྲུག་ས་ཡ་གཅིག་འབུམ་བརྒྱད་ཁྲི་བཞི་བཏང་།ད་ལོར་ཀྲུང་དབྱང་གིས་མཚོ་སྔོན་ཞིང་ཆེན་གྱི་སྨན་བཅོས་རོགས་སྐྱོར་ཐད་མ་དངུལ་སྒོར་དུང་ཕྱུར་དྲུག་དང་བྱེ་བ་དྲུག་ས་ཡ་གཅིག་འབུམ་བརྒྱད་ཁྲི་བཞི་བྱིན་པ་དང་།དེ་ན་ནིང་དང་བསྡུར་ན་སྒོར་དུང་ཕྱུར་གཉིས་དང་བྱེ་བ་བདུན་ས་ཡ་བདུན་ཁྲི་བརྒྱད་ཀྱིས་ཇེ་མང་དུ་སོང་ཡོད།དེའི་ནང་།སྐོར་དང་པོའི་ཞིང་ཆེན་རིམ་པའི་སྨན་བཅོས་རོགས་སྐྱོར་མ་དངུལ་སྒོར་དུང་ཕྱུར་གཉིས་ན་ནིང་གི་ལོ་མཇུག་ལ་ས་ཁུལ་སོ་སོར་བྱིན།